डॉक सारांशित करण्यासाठी: 1. 'उद्धव ठाकरे सरकार महाराष्ट्राच्या इतिहासातील लबाड सरकार'- देवेंद्र फडणवीस

"महाराष्ट्राच्या इतिहासात उद्धव ठाकरे सरकार एक लबाड सरकार म्हणून ओळखले जाईल," अशी घणाघाती टीका विरोधी पक्षनेते देवेंद्र फडणवीस यांनी केली. एबीपी माझाने हे वृत्त दिलं आहे.

"ग्राहकांचा वीज पुरवठा खंडित केला जाणार नाही अशी घोषणा सरकारने सभागृहात केली होती. पण आता सरकारने घूमजाव केला आहे. त्यामुळे जनतेच्या डोळ्यात धूळफेक करण्याचं काम ठाकरे सरकारने केलं," असल्याचंही देवेंद्र फडणवीस म्हणाले.

राज्याच्या अर्थसंकल्पीय अधिवेशनानंतर ते पत्रकारांशी बोलत होते. त्यांनी विविध मुद्यांवरून महाविकास आघाडी सरकारला धारेवर धरलं. 

ते म्हणाले, "सरकारची केवळ नौटंकी सुरू असून केवळ घोषणा करायच्या आणि माघार घ्यायची. यामुळे जनेतेचे आणि शेतकऱ्यांचे नुकसान होत आहे."

2. महाराष्ट्रात लॉकडॉऊनच्या निर्णयाबाबात काय म्हणाले उद्धव ठाकरे?

राज्यात कोरोना रुग्णसंख्या झपाट्याने वाढत असल्याने पुन्हा एकदा लॉकडॉऊनचा निर्णय घेतला जाणार का? या प्रश्नाचे उत्तर देताना मुख्यमंत्री उद्धव ठाकरे यांनी लॉकडॉऊन लागू करण्याची सरकारची इच्छा नसल्याचं स्पष्ट केलंय. महाराष्ट्र टाईम्सने हे वृत्त दिलं आहे.

"लॉकडॉऊन टाळायचे असेल तर नियमांचे काटेकोरपणे पालन करणं गरजेचं आहे," असंही उद्धव ठाकरे म्हणाले. अर्थसंकल्पीय अधिवेशनानंतर ते पत्रकार परिषदेत बोलत होते.

काही जिल्ह्यांमध्ये कडक निर्बंध लागू केले असल्याने संपूर्ण राज्यातही लॉकडॉऊन होणार का? याबाबत सामान्य जनतेतही संभ्रम होता.

मुंबई, ठाणे, पुणे, अमरावती, नागपूर, औरंगाबाद, सातारा अशा अनेक जिल्ह्यांमध्ये कोरोनाच्या नवीन रुग्णांच्या संख्येत लक्षणीय वाढ होत आहे. या पार्श्वभूमीवर स्थानिक प्रशासनाने विविध ठिकाणी कर्फ्यू लागू केला आहे.

3. 'शेतकऱ्यांना मागे हटवणं अशक्य' - राहुल गांधी 

नवीन कृषी कायद्यांविरोधात शेतकऱ्यांचे आंदोलन आजही सुरू असून काँग्रेस नेते राहूल गांधी यांनी "शेतकऱ्यांना मागे हटवणं अशक्य आहे," अशी प्रतिक्रिया देत मोदी सरकारवर पुन्हा एकदा निशाणा साधला आहे. लोकमतने हे वृत्त दिलं आहे.

ते म्हणाले, "सरकारला हे कायदे मागे घ्यावेच लागतील. शेतकऱ्यांना मागे हटवणं अशक्य आहे. शेतकऱ्यांचे आणि पावसाचे जुने नाते आहे. ते वातावरणाचे कारण देत त्याला घाबरत नाहीत. त्यामुळे सरकारला कायदे मागे घ्यावेच लागतील."

प्रियंका गांधी यांनीही यापूर्वी...\nडॉक सारख्याच भाषेत सारांश:
आज विविध वृत्तपत्र आणि वेबसाईटवर प्रसिद्ध झालेल्या बातम्यांपैकी पाच मोठ्या बातम्यांचा थोडक्यात आढावा...